ועדת הכספים, כנסת 25, פרוטוקול מספר 302, 2024-01-23 00:00

משה גפני: אני עובר לנושא של עליית המחירים וגלי ההתייקרויות במשק

משה גפני:  האמת היא שאמרתי לדוד ביטן, יושב ראש ועדת הכלכלה, שבגלל שיש דיונים בוועדת הכלכלה אני לא הולך להרחיב בעניין הזה

משה גפני:  בהקשר הזה של פרי הגליל אבל לא רק גם בהקשר של החקלאות אני מבקש לדעת למה אחרי המדיניות הזאת שמורידים מכסים ואומרים שהמחירים ירדו המחירים רק עולים

משה גפני:  למה כל החברות הגדולות מעלות מחירים?     

אורית פרקש הכהן: כי זה לא מנוהל, כי הממשלה לא מנהלת

ינון אזולאי:  לא, כי היבואנים אמרו שזה מביא תחרות

אליהו דלל: העליתי בוועדת הכלכלה את הנקודה של שינוי אריזות

אליהו דלל:  מייבאים למשל שמן קנולה שהיה פעם בליטר ב-900 מיליליטר, נותנים לו איזו שהיא הנחה של 5%, כשבפועל מעלים את המחיר ב-5%

אליהו דלל:  תבינו את התרגילים שעושים בכל כך הרבה - -     

ינון אזולאי: זה במקום שהורידו

גלעד קריב: אדוני היושב ראש, אתה מדבר על שתי תקופות זמן

גלעד קריב:  תקופת זמן אחת היא הכללית

גלעד קריב:  גם בשגרה יש כל הזמן עליית מחירים בתחום המזון

גלעד קריב:  יש את השאלה הספציפית של איך יכול להיות שבזמן לחימה

גלעד קריב:  כשאמרנו בוועדת הכלכלה בצורה ברורה שאם לא תהיה חקיקה שאוסרת על העלאת מחירים בזמן לחימה המחירים יזנקו, עמדו נציגי משרד האוצר ומשרד הכלכלה ואמרו, "לא נכון, המחירים יורדים, אנחנו בודקים כל שבוע את סל המוצרים והמחירים יורדים, לא צריך חקיקה"

גלעד קריב:  מכיוון שהמלחמה לא נגמרת מחר, ולאור העובדה שהתחזיות שלהם על ירידת מחירים בזמן המלחמה התנפצו, האם הממשלה מוכנה לשקול מחדש את עמדתה על חקיקה שאוסרת העלאת מחירים כל עוד נמשך המצב?     

ינון אזולאי: אין שינוי בעמדה שלהם, הם חושבים שהמחירים יורדים

נאור שירי: מי המשרד שאחראי על יוקר המחייה במדינת ישראל?      

משה גפני: האוצר והכלכלה

משה גפני:  משרד הכלכלה, בקשה

מיכל פינק: משרד הכלכלה לא אומר שהמחירים ירדו

מיכל פינק:  יש פער בין - -         

משה גפני: חבר הכנסת קריב אמר שבוועדת הכלכלה כשדיברו על יוקר המחייה אמרו שהמחירים לא ירדו

משה גפני:  אני לא הייתי שם, אני לא יודע

מיכל פינק: יש פער גדול בין ישראל למדינות ה-OECD, פער של 20% עד 30% לרעת ישראל, ולכן משרד הכלכלה מבצע פעולות

מיכל פינק:  בין 2020 ל-2023 העלייה במחירי המזון במדינות ה-OECD הייתה 35% ואילו  במדינת ישראל הייתה 15%

מיכל פינק:  עדיין אבסולוטית יקר פה יותר

אורית פרקש הכהן:   לכן זה לא רלוונטי

אורית פרקש הכהן:  למה זה רלוונטי? למה צריך להגיד את זה?     

מיכל פינק: כי שאלו מה אנחנו רואים בנתונים

משה גפני: למה לא להגיד?     

אורית פרקש הכהן: זה כמו שנגיד בנק ישראל שבא אתמול אמר שהוא משווה לאמריקה

מיכל פינק: המשרד חושב וסבור שיש להילחם בצורה מקיפה באותו יוקר

מיכל פינק:  אנחנו נוקטים מספר מהלכים מאוד משמעותיים, כשבראשם קידום החקיקה של מה שטוב לאירופה טוב לישראל - כניסה של מוצרים על פי רגולציות ודירקטיבות אירופאיות

מיכל פינק:  העברנו בשבוע שעבר בקריאה שנייה ושלישית את התיקון לפקודת הייבוא והייצור, לפיו העברנו לראשונה בצורה חסרת תקדים את המוצרים לפיקוח לשווקים במקום לעצור אותם בנמל

מיכל פינק:  משרד הכלכלה יחד עם יחידות הסמך חוקקו 100 מיליון ₪ עיצומים באיסור חסימת ייבוא מקביל

מיכל פינק:  המפקח על המחירים במשרד הכלכלה הוציא דרישות מידע ל-17 ספקים גדולים

מיכל פינק:  יש מאמץ שלנו למנוע את הנושא של מחיר לא הוגן בחירום, ואנחנו מבצעים ניטור מחירים גבוה ושיטתי

מיכל פינק:  הנתונים מראים שמתחילת המלחמה הייתה עלייה של 3% על סל של 3,000 מוצרים שאנחנו עובדים איתו ונבנה במיוחד למעקבים כאלה

ולדימיר בליאק: ראיתם את מה שפורסם בתקשורת?      

מיכל פינק: מה פורסם?     

ולדימיר בליאק: על 23%

ינון אזולאי: זה לא ב-3,000 מוצרים

מיכל פינק: מה שפורסם זו לא עבודה של משרד הכלכלה

ולדימיר בליאק: ברור לי, רק מה הפער? ניסיתם לבדוק מה הפער?     

מיכל פינק: הפער על פני 3,000 מוצרים הוא 3%

מיכל פינק:  אם משווים אותו לאשתקד, ליציאה מהחגים בשנה שעברה, הפער הוא של נקודת אחוז אחת שאפשר להסביר אותה על ידי היבטים לוגיסטיים של המלחמה, על ידי חוסר בכוח אדם

גלעד קריב: גברתי, כשהולכים על סל של 3,000 מוצרים ולא על הסל של 300 מוצרי היסוד, מגיעים לתוצאה הזאת

גלעד קריב:  אף בית במדינת ישראל לא קונה בשגרה 3,000 מוצרים

גלעד קריב:  האם עשיתם גם את הסל של 300 המוצרים, את זה שאנחנו קונים ארבע פעמים בחודש? אני מבקש לקבל את רשימת ה-3,000 מוצרים

משה גפני: המציאות היא שאנחנו נמצאים בתקופת מלחמה והמחירים עולים

משה גפני:  אנחנו מקבלים הודעות על מוצרים בסיסיים שהמחירים שלהם עולים

משה גפני:  מה עושה הממשלה, בראשה משרד הכלכלה, כדי שהמחירים לא יעלו היום?     

נאור שירי: כצרכנים אנחנו מרגישים שהמחירים עולים

נאור שירי:  משרד הכלכלה, שהוא אחד משני הגורמים שאמונים על יוקר המחייה, טוען שהמחירים לא עולים בהרבה

נאור שירי:  אני לא יודע ליישב את הקונפליקט הזה

משה גפני: משלמים יותר, אין ויכוח על העניין הזה

מיכל פינק: הסל של 3,000 מוצרים משקף כי הוא משוקלל לפי מכר

מיכל פינק:  זה אומר שבפועל מה שמשפיע הכי הרבה על הממוצע זה אלה שמרכיבים את הסל שדה פקטו רכש משק הבית

ולדימיר בליאק: אנחנו מרגישים שזה לא 3%

ינון אזולאי: 	שקלול של 300 מוצרי יסוד יביא למשהו אחר לגמרי

מיכל פינק: בתוך ה-3,000 אנחנו נותנים את המשקל הכי גדול לפי המכר דה פקטו, כך שאנחנו משקפים באמת את הסל של משק הבית

מיכל פינק:  זה תואם למה שאנחנו רואים בהלמ"ס

מיכל פינק:  כשאנחנו רואים את המדד, אנחנו רואים שיש תאימות בין אותם המספרים

מיכל פינק:  נכון, יש מוצרים שעולים ביותר, כמו מאפים, לחם, חטיפים, דגנים וירקות

גלעד קריב: בכמה עלו המוצרים שהזכרת עכשיו?     

מיכל פינק: ירקות טריים, שעלו ב-8

מיכל פינק: 7%, מהווים 11% מההפרש של ההתייקרות

גלעד קריב: אבל הירקות עלו ב-8%

מיכל פינק: נכון, ויש השפעה של העוטף

מיכל פינק:  יש כאן שמן זית, ירקות טריים, דגים

נאור שירי: בכמה עלה שמן הזית?     

מיכל פינק: שמן הזית עלה ב-12%

אימאן ח'טיב יאסין: בכמה העופות עלו?     

ולדימיר בליאק: זה מתחילת המלחמה, נכון?     

מיכל פינק: מתחילת המלחמה

מיכל פינק:  העופות עלו ב-1

מיכל פינק: 1%

אוריאל לין: מחיר שמן הזית בעולם עלה ב-110%

אוריאל לין:  זה אומר שהוא עולה פי 2 בשנה האחרונה

מיכל פינק: משרד הכלכלה לא טוען שאין יוקר במדינת ישראל

משה גפני: מה עושים כדי למנוע את זה, את עליית המחירים בתקופה הזאת?     

מיכל פינק: כשהשווינו לשנה שעברה, ראינו שביום סיום החג, יום אחרי שמחת תורה, המבצעים צנחו והמחירים עלו

מיכל פינק:  הייתה השפעה של המלחמה בפער של 1

מיכל פינק: 1% לעומת מה שהיה בשנה שעברה

משה גפני: מה אתם עושים כדי להוריד את המחירים?         

מיכל פינק: אנחנו פועלים גם בפעילות ארוכת טווח של - -     

אימאן ח'טיב יאסין: אנחנו מדברים על התקופה הנוכחית

משה גפני: אורית, בקשה

אורית פרקש הכהן: בימים הקרובים תקציב 2024 יגיע לוועדה הזאת, כאשר אנחנו, חברי הוועדה, לפי המנגנון החדש לתקציב דו-שנתי, נוכל להציע הצעות והמלצות לתקציב

אורית פרקש הכהן:  עכשיו אנחנו בימים קשים של מלחמה, בבוקר קשה במיוחד, והציבור בישראל בגין המלחמה הולך לשלם עוד אחוז על המע"מ, העמלות שלו יתייקרו כי הבנקים יגלגלו עליו את המס שלהם, וגם יקצצו לו בשירותים הציבוריים

אורית פרקש הכהן:  בשקט בשקט אנחנו חווים מכה כלכלית של עליות מחירים בשוק הפרטי שידועה כבר שנים והולכת ומתגברת

אורית פרקש הכהן:  אם נסתכל על דיפלומט, אפשר לראות שהיו שמונה העלאות מחיר בשנה האחרונה

אורית פרקש הכהן:  בחג השבועות הקודם נאמר בערוץ 12 שב-10% התייקר הסל, כשמאז היו עוד הרבה מאוד העלאות מחירים

אורית פרקש הכהן:  אין שום סיבה כלכלית לעליות המחירים האלו

אורית פרקש הכהן:  למה החברות האלו מעלות מחירים? כי הן יכולות, כי אף אחד לא מטפל בהן

אורית פרקש הכהן:  זה מה שעושות קבוצות ריכוז שאף אחד לא מטפל בהן

אורית פרקש הכהן:  אם אני אדבר על חברת דיפלומט שבחודש אוגוסט שעבר העלתה ארבע העלאות מחירים ועכשיו עוד שתיים, נוכל לראות שהיא מחזיקה לבדה 91% מאספקת סכיני הגילוח לגברים במדינת ישראל, 71% מכלל מוצרי השמפו במדינת ישראל, 70% מהמרגרינה, 55% מההיגיינה

אורית פרקש הכהן:       אנחנו כל הזמן חוזרים לאותו הדבר, לכך שמשרד הכלכלה לא יודע מה לעשות

אורית פרקש הכהן:  בחוק ההסדרים הקודם היה פרק שלם שדיבר על איך לטפל בקבוצות הריכוז האלה, ביבואנים המאוד גדולים האלה, בספקים האלה

אורית פרקש הכהן:  מה קרה? הפרקים האלה יצאו מחוק ההסדרים

אורית פרקש הכהן:  גם בתקציב הזה שנקבל היה פרק של מתן סמכויות נוספות לשר הכלכלה, אם זה סמכויות של שר בריאות וסמכויות של שר החקלאות, כדי לטפל בבעיה הזאת, או לפחות להתחיל לטפל בה

אורית פרקש הכהן:  איפה הפרק הזה? הוא הוצא מתקציב 2024

אורית פרקש הכהן:  אנחנו יכולים לקיים עוד הרבה מאוד דיונים, אבל שום דבר לא ישתנה כל עוד לא תהיה חקיקה שתיתן סמכויות אמיתיות לטפל במבנה השוק הריכוזי של הקבוצות האלו, כשמי שמשלם את המחיר זה הציבור

משה גפני: ולדימיר, בקשה

ולדימיר בליאק: תודה רבה, אדוני היושב ראש

ולדימיר בליאק:  מאוד קשה לעשות את המעבר הזה בין הכאב והשכול לכלכלה, אבל אין מה לעשות, בכל זאת צריך

ולדימיר בליאק:  אני חושב שהדיון הזה חשוב

ולדימיר בליאק:  השאלה מה המטרה שלו

ולדימיר בליאק:  כל אחד מאיתנו חברי וחברות הכנסת ידבר, יצלם סרטונים, יתקוף את המונופולים, את דיפלומט, את שסטוביץ' ואת כל הגורמים שלדעתנו אחראים על יוקר המחייה בישראל, רק מה הבעיה? זה לעשות לעצמנו חיים קלים

ולדימיר בליאק:  מי שאחראי על יוקר המחייה במדינת ישראל זה אנחנו, חברי כנסת, והממשלה

ולדימיר בליאק:  לפני שאנחנו נתקוף את כל הגורמים שלדעתנו אחראים על יוקר המחייה במדינת ישראל, אנחנו חייבים לשאול את עצמנו מה אנחנו עשינו בשנה האחרונה כדי להיאבק ביוקר המחייה במדינת ישראל, מה הממשלה עשתה, מה משרד האוצר עשה, מה משרד הכלכלה עשה

ולדימיר בליאק:  לפני שישה-שבעה חודשים העליתי הצעת חוק במליאה על פרסום הדוחות הכספיים של המונופולים ללא חברות ציבוריות

ולדימיר בליאק:  החוק הזה עבר בקריאה טרומית בקדנציה קודמת, רק שהכנסת התפזרה ולא הצלחתי להעביר אותו

ולדימיר בליאק:  כשהעליתי אותו לפני שישה-שבעה חודשים מחדש, משרד הכלכלה התנגד

ולדימיר בליאק:  אני חושב שהוא התנגד בגלל שזה לא כייף להעביר הצעות חוק של בליאק

ולדימיר בליאק:  לא הייתה לי בעיה שמשרד הכלכלה ייקח את הצעת החוק ויגיש אותה כהצעת חוק ממשלתית, אבל את זה שר הכלכלה הבטיח ולא עשה

ולדימיר בליאק:       למה שאלתי בדיון הקודם אם תנובה היא חברה פרטית? לא במקרה

ולדימיר בליאק:  תנובה היא חברה פרטית, היא מונופול, היא לא מחויבת לפרסם דוחות כספיים לציבור

ולדימיר בליאק:  אנחנו התבשרנו לפני כמה ימים שאחרי שתנובה העלתה מחירים בחודש מאי השנה, הם חילקו דיבידנד בגין הרווח של שנה שעברה בסכום של 200 מיליון שקל

ולדימיר בליאק:  המטרה של תנובה היא לא להיאבק ביוקר המחייה במדינת ישראל, המטרה של תנובה, של דיפלומט ושל שסטוביץ' זה להרוויח כסף

ולדימיר בליאק:  מי שצריך להיאבק ביוקר המחייה במדינת ישראל זה אנחנו, חברי הכנסת, משרד האוצר ומשרד הכלכלה, רק אנחנו לא עושים את זה

ולדימיר בליאק:  הקשבתי לנציגת משרד הכלכלה בקשב רב, אבל משרד הכלכלה קצת מנותק כי אנחנו מרגישים בשטח משהו אחר לגמרי

ולדימיר בליאק:  למה עד עכשיו, שישה-שבעה חודשים אחרי שהגשתי את הצעת החוק לפרסום דוחות כספיים, שר הכלכלה לא הגיש הצעה ממשלתית? איך זה משרת את הציבור? מה האינטרס שלו לחסום פרסום דוחות כספיים של מונופולים שהם לא חברות ציבוריות? אסור לנו לעשות לעצמנו חיים קלים, האחריות בסופו של דבר היא עלינו

משה גפני: אני מבקש לדעת ממשרד הכלכלה למה לא לפרסם דוחות של המונופולים

מיכל פינק:    לא התכוננתי לסוגיה הזאת

משה גפני: לא ביקשתי שתתכונני, אבל אני מבקש תשובה

מיכל פינק: בהחלט

מיכל פינק:  המשרד עושה הרבה מאוד פעילות בתחומים האלה

ולדימיר בליאק: שר הכלכלה אחרי שהפיל את החוק פנה לחברות האלו וביקש שישלחו לו דוחות

ולדימיר בליאק:  מי שלחה לו? אף אחת

ולדימיר בליאק:  למה שישלחו אם הוא הפיל את החוק?     

משה גפני: אני רוצה לדעת למה אין חוק ממשלתי לגבי פרסום דוחות של מונופולים

משה גפני:  ינון, בקשה

ינון אזולאי: תודה רבה, אדוני היושב ראש

ינון אזולאי:  ולדימיר, אני לא יודע אם זה יעודד אותך, אבל השיטה היא שיש חוקים שאתה מצליח להעביר בטרומית ואז הקואליציה אומרת לך שזה בכפוף לתנאים

ולדימיר בליאק: אני מכיר את זה

ינון אזולאי: יש לנו חלק בזה שאנחנו אולי לא נלחמים בזה מספיק, אבל כשאנחנו מגיעים למצב שאנחנו מגישים אז עוצרים אותנו

ינון אזולאי:  אני הצעתי הצעת חוק שמאפשרת לסופרפארם למכור גם מוצרי מזון

ינון אזולאי:  מה קרה? החריגו אותם בגלל מרחק גיאוגרפי, סידור מדפים, דברים שנותנים להם יתרון על אחרים

ינון אזולאי:  הצעת החוק הזאת תקועה בוועדת הכלכלה

ינון אזולאי:  דוד ביטן, ייאמר לזכותו, רוצה לעזור ולסייע, רק עוד לא התקבל אישור ממשרד הכלכלה

ינון אזולאי:       מה הבעיה של משרד הכלכלה? שהוא הכל רוצה לעשות בגדול

ינון אזולאי:  אני מציע לכם להתחיל בקטן, לא להתחיל בגדול, כי בגדול לא תצליחו

ינון אזולאי:  למה? כי הממשלות מתחלפות, כי כל שר בא עם האג'נדה שלו

ינון אזולאי:  לפעמים חברי הכנסת הם אלה שמאירים את הדרך, הם אלה שחיים את הציבור

ינון אזולאי:  בתקופת הקורונה ובחרבות ברזל, ואמרתי את זה בדיון הקודם, היחידים שהרוויחו ולא הייתה להם ירידה במחזורים היו ענפי האוכל והמזון, כי אנשים בבית אוכלים, בחוץ אוכלים, משעמום אוכלים, בעבודה אוכלים

ינון אזולאי:  האוכל מעסיק את כולם

ינון אזולאי:  מי אכל אותה? המסעדות

ינון אזולאי:        האם משרד הכלכלה בודק שבאמת מורידים את המחירים? כשבקורונה עלו מחירי המכולות ואחר כך ירדו, האם מישהו בדק שהמחירים הגיעו למחיר הרגיל שלהם? עכשיו כולם יגידו לנו שעלו המכולות פי 2 בגלל החות'ים ובגלל זה יש עליית מחירים, אבל אף אחד לא יבדוק אחר כך אם מישהו הוריד את המחירים

ינון אזולאי:  התפקיד שלכם הוא לבדוק אם זה ירד

ינון אזולאי:  אם תגידו לי שבדקתם, זה אומר שנכשלתם בבדיקה כי לא עשיתם בסופו של דבר את האכיפה, המחירים רק ממשיכים לעלות

ינון אזולאי:       למה אנחנו נותנים לתנובה להחזיק בחלב, באשל ובירקות שלנו? מי מחזיק בתנובה? הסינים

ינון אזולאי:  מחר תנובה גם תפתח את רשתות השיווק ואתם תאפשרו לה

ינון אזולאי:  כשבן אדם אחד מחזיק את הכל, הוא מחזיק את כולנו פה, הוא מחזיק את כל הציבור פה

ינון אזולאי:  מי נפגע? אותם חלשים

ינון אזולאי:  כשאומרים לכם לעשות את הבדיקה, אתם צריכים לעשות את הבדיקה על מוצרי היסוד של ה-300, לא של ה-3,000, כי ב-3,000 מוצרים כלולים גם המוצרים שרוכשים העשירים

משה גפני: תודה

משה גפני:  חברת הכנסת אימאן ח'טיב יאסין, בקשה

אימאן ח'טיב יאסין: אני מסכימה ב-100% עם הדברים של ינון

אימאן ח'טיב יאסין:  בואו לא נשכח שלפני המלחמה כבר היו עליות מחירים, כשמה שקרה עכשיו רק הוסיף והוסיף

אימאן ח'טיב יאסין:  לא נשכח שתעמולת הבחירות של הממשלה הזאת ושל מי שעומד בראשה הייתה להוריד את יוקר המחייה

אימאן ח'טיב יאסין:  מה שאנחנו רואים מאז זה רק עלייה בכל הדברים הבסיסיים

אימאן ח'טיב יאסין:  לפני כמה ימים דיברו על זה שהחשמל יעלה, שעוד דברים אחרים יעלו

אימאן ח'טיב יאסין:  עם העלייה הזאת גם אחוז העניים עולה, גם אחוז המובטלים עולה

אימאן ח'טיב יאסין:  אין מנוס אלא לקבל החלטה

אימאן ח'טיב יאסין:  אם יש אפשרות לדחוף לכיוון של הצעת חוק, זה מה שיפתור, לא משהו אחר

אימאן ח'טיב יאסין:  צריך שיהיה גם פיקוח, כי מה שאנחנו רואים בשטח זה שכל אחד בוחר איך שהוא רוצה

משה גפני: סימון, בקשה

סימון מושיאשוילי: אדוני, פתחת בשאלה הכי חשובה כאן, למה המחירים עולים, למה דווקא בזמן הזה

סימון מושיאשוילי:  כשאור הזרקורים מופנה, לצערנו, לחיילים שנופלים, לבעיות בצפון, לבעיות בדרום, זה הזמן הטוב ביותר מבחינתם להעלות את המחירים

משה גפני: בגלל זה צריך להילחם שעכשיו לא יעלו

סימון מושיאשוילי: וזה התפקיד שלנו, כמו שולדי אמר

סימון מושיאשוילי:  מישהו אמר לי שיש את השינוע, שיש את האיום החות'י

סימון מושיאשוילי:  בסוף 2021 מחיר השינוע היה בכמעט 90% יותר יקר מאשר היום

סימון מושיאשוילי:  היום המחיר הוא ב-37% פחות ממחיר השינוע שהיה לפני שנה

סימון מושיאשוילי:  האם מישהו הוריד בגלל זה מחירים בשנה האחרונה?     

משה גפני: גלעד קריב, בקשה

גלעד קריב: אדוני היושב ראש, הדיון הזה קשור בטבורו לדיון הקודם

גלעד קריב:  אנחנו מתמודדים עם תפיסה פשטנית, ילדותית של מושג השוק החופשי

גלעד קריב:  יש פה משרדי ממשלה שלצערי כבר שנים פועלים מכוח איזה שהן סיסמאות ויוצרים מציאות הפוכה לחלוטין לאותן הסיסמאות

גלעד קריב:  מדברים איתנו על תחרות, על שוק חופשי ועל הורדת מחירים, אבל אנחנו רק הולכים ומתכנסים לשוק יותר ריכוזי, לשוק שבסופו של דבר יש בו שחקנים בודדים שהולכים וצוברים יותר ויותר כוח

גלעד קריב:  מה שאנחנו שומעים ממשרד האוצר שמוביל את התפיסה הזאת וממשרד הכלכלה זה סיסמאות ברמת בית ספר, ואז אתה מגלה שבמדינות אחרות שכל הזמן נתלים בהן כבר ממזמן מפעילים מנגנונים יותר מתוחכמים שמחזירים את המטוטלת, אפרופו מה שאמר חבר הכנסת דלל, למקום הרבה יותר בריא ונכון בין יוזמה חופשית ושוק פתוח לבין הגנה על האינטרס הציבורי

גלעד קריב:  אם הדבר היחיד זה שורת הרווח של מספר מצומצם של שחקנים, אז האזרחים פשוט נפגעים, נרמסים תחת בעלי אינטרסים כלכליים

גלעד קריב:  בטווח הקצר, כל עוד המלחמה הולכת להימשך, לא יהיה תחליף לחקיקה שמשרד האוצר ומשרד הכלכלה מתנגדים לה

גלעד קריב:  אתם מספרים לנו על כל מיני מהלכים ארוכי טווח שלכם, אבל שני המשרדים האלה התנגדו לשימוש במנגנון של חקיקה כדי להורות על הקפאת מחירים בזמן מלחמה

גלעד קריב:  אם 250,000 חיילי מילואים עזבו את העבודה שלהם והתגייסו למילואים, אז אין כרגע שוק חופשי בישראל

גלעד קריב:  הכללים של שוק חופשי לא יכולים לעבוד בזמן מלחמה, לכן, אדוני, אני מקווה שתוציא מפה קריאה לחקיקה מהירה שאוסרת העלאת מחירים כל עוד המצב המיוחד בעורף ממשיך

משה גפני: השאלה אם זה ימנע את זה

גלעד קריב: אין שום דבר אחר חוץ מחקיקה שתמנע את זה

גלעד קריב:  בטווח הארוך – כל הצעדים האחרים חשובים

גלעד קריב:  עד שלא נפרק את מונופולי המזון ונמנע מרשתות המזון להפוך ליבואנים, ליצרנים ולמסדרי המדפים, שום דבר לא יקרה בשוק המזון

משה גפני: חבר הכנסת דלל, בקשה

אליהו דלל: כדי לטפל ביוקר המחייה חייבת להיות תחרות

אליהו דלל:  אם אין תחרות, כל אחד עושה מה שהוא רוצה

אליהו דלל:  צריך להילחם ולדאוג שתהיה תחרות

אליהו דלל:  למה אין תחרות? כי יש מונופולים בשיווק, יש מונופולים בדרכי ההפצה, יש מונופולים בייבוא, יש מונופולים על המדפים

אליהו דלל:  במונופולים האלה, לצערי, אנחנו לא מטפלים מספיק טוב, או לא מטפלים בכלל

אליהו דלל:       נאמר קודם לגבי מפעלי התעשייה בארץ

אליהו דלל:  מפעלי תעשיית המזון בארץ הם מנוף טוב למלחמה ביוקר המלחמה כי הם מתחרים מול ייבוא שאחר כך גם עולה

אליהו דלל:  צריך להבין שבחוץ לארץ חלק ממוצרי המזון הם ללא מע"מ

אליהו דלל:        משרד הכלכלה, יצאתם עם מכסות ייבוא בנושא של בשר טחון ב-2022

אליהו דלל:  ב-2023 לא ראיתי

אליהו דלל:  ב-2022 קילו בשר טחון עלה 29 שקלים בכמעט כל הסופרים

אליהו דלל:  היום המחיר הוא 60 שקל, פי 2

אליהו דלל:  למה לא הוצאתם מכסות? לא צריך להביא את הסטייקים, זה לא מעניין אף אחד, אבל בשר טחון זה מצרך יסודי אצל כל המשפחות

אליהו דלל:  למה משרד הכלכלה לא הוציא מכרז על המכסות האלו? הוא הוציא לגבי גבינה צהובה, שזה גם מצרך חשוב שראינו בו ירידת מחיר גם בייבוא וגם בייצור המקומי, אבל בבשר טחון הוא לא הוציא

אליהו דלל:  למה? זה חלק מיוקר המחייה

משה גפני: נאור, בקשה

נאור שירי:  אנחנו שבויים בקונספציה אמיתית לגבי כל הנושא של יוקר מחייה

נאור שירי:  בכל החיים הבוגרים שלי אני מכיר את צמד המילים "יוקר מחייה" כי המון מדברים על זה לפני הבחירות וביתר שאת בקמפיין הבחירות

נאור שירי:  יש את המושג "יוקר מחייה", רק אף אחד לא מטפל בו באמת

נאור שירי:  אפשר להמשיך עם הקונספציה של תחרותיות, מכסים, צמצום, חקלאות, לעשות 3,000 מוצרים ו-5,000 מוצרים, אבל השאלה היא מתי נרצה לטפל בזה

נאור שירי:  בשנה הזאת לא תטפלו ביוקר המחייה וגם בשנה הבאה אני בספק אם יטופל יוקר המחייה

משה גפני: מה אתה מציע, לא הבנתי

נאור שירי:  שמשרד אחד יהיה אמון על זה ושבחמש-שש השנים הבאות נתחיל לטפל בדברים העיקריים

נאור שירי:  כולנו פה יודעים מה צריך לעשות, רק השאלה מתי לכנסת ישראל יהיה את האומץ לטפל בזה

נאור שירי:  יש לך תשובה?     

משה גפני: אני רוצה לעשות את זה מהר

משה גפני:  חבר הכנסת טיבי, בקשה

אחמד טיבי: לפי נתוני ה-OECD של 2022 ישראל מובילה במקום הראשון ביוקר המחייה

אחמד טיבי:  השנה התמונה לגבי עליית המחירים היא עוד יותר קשה, רמת המחירים בישראל גבוהה ב-38% מהממוצע בארגון ה-OECD, גבוהה ב-13% מארצות הברית וגבוהה ב-21% מקנדה

אחמד טיבי:  יש חברות בישראל שסובלות יותר מהעוני, שזה החברה הערבית והחברה החרדית

אחמד טיבי:  60% מהילדים הערבים חיים מתחת לקו העוני

אחמד טיבי:  יש משפחות ששני ההורים עובדים ובכל זאת הם מתחת לקו העוני

אחמד טיבי:  המגזר הערבי הוא לא המגזר היחידי שסובל, יש גם את המגזר שלא הכרנו עד עכשיו והוא המגזר של השרים הייעודיים שלא יכולים לגמור את החודש

אחמד טיבי:  זה מגזר שסובל בשקט ובגללו חצי מהמדינה לא יכולה לגמור את החודש

אחמד טיבי:  יש שרים, ובמיוחד השרה סטרוק, שבגללה גומרים את המדינה ובגללה לא גומרים את החודש

אחמד טיבי:  השאלה לאיזה שרים היא התכוונה כשהיא דיברה על שרים שלא גומרים את החודש

אחמד טיבי:  האם היא התכוונה לביבי? האם לניר ברקת? האם לגולדקנופף? האם ראיתם פעם את ביבי מוציא כסף מהכיס? אף פעם

ולדימיר בליאק: אולי אנחנו נמצא להם עבודה אחרת, מה אתה אומר?     

אורית פרקש הכהן: חבר הכנסת טיבי, איך אתה מחבר את זה ליוקר המחייה?     

אחמד טיבי: השרה סטרוק מדברת על שרים שלא גומרים את החודש, אבל היא גם התנגדה להעלאת שכר המינימום ל-5,000 שקל וגם תמכה בהעלאת המע"מ

אחמד טיבי:  משהו קורה למגזר הספציפי שקוראים לו מגזר השרים הייעודיים

משה גפני: עורך דין אייל שפירא, האם אתם חיים בשלום עם מה שקורה בנושא הזה?     

אייל שפירא: הרשות משקיעה המון משאבים בשנתיים האחרונות בתחום המזון

אייל שפירא:  הכשלים בשוק המזון, כמו שאנחנו רואים אותם, דורשים מאמץ ממשלתי משותף

אייל שפירא:  מה שמקדם תחרות בכל שוק זה הסרת חסמים, צמצום רגולציה והפחתה וביטול של מכסים/תקנים וכל חסם אחר שיש בשווקים

אייל שפירא:  הורדת המחירים המשמעותית ביותר מגיעה כשמגיע מתחרה חדש לשוק, מותגים חדשים

אייל שפירא:  חברתי מיכל פינק ממשרד הכלכלה דיברה על התיקונים לפקודת הייבוא שעברו בשבוע שעבר ועל החקיקה של מה שטוב לאירופה טוב לישראל

אייל שפירא:  אני חושב שאלו הדוגמאות לרפורמות שאנחנו תומכים בהן ובסופו של דבר יביאו לשוק הפתוח שאנחנו רוצים לראות כאן

משה גפני: המציאות היא שאנחנו נמצאים בתקופת לחימה, המציאות היא שהחברות האלו, שחלקן הן מונופולים, מעלות מחירים

משה גפני:  מה דעתכם על ההצעה לעשות חקיקה שאומרת שבזמן מלחמה לא מעלים מחירים?         

אייל שפירא: אנחנו עושים מחקר מקיף בכל שוק המזון כדי להבין את הסיבה למחירים הגבוהים, להבין ממה מורכבים המחירים של מוצרי המזון והטואלטיקה שנמכרים ברשתות השיווק, איזה חלק הולך ליצרן, איזה חלק הולך ליבואן, איזה חלק הולך לקמעונאי, מה בגלל עלויות, מה בגלל רווחים גבוהים

אייל שפירא:  אנחנו עושים את זה במספר רב של מוצרים במטרה להביא את הממשלה לפתור את הבעיות שאנחנו יודעים שהן הגורם לעליית המחירים

אייל שפירא:  במחקר שנמצא בתחילתו יצאו דרישות נתונים להמון גורמים בתחום המזון

אייל שפירא:  לתיקון שהוצע לחוק הגנת הצרכן לא הייתה מצידנו התנגדות, אפשר לקדם אותו

אורית פרקש הכהן: התשובה שלך היא שאתם עושים מחקר?         

אייל שפירא: אני יכול לפרט על עוד המון פעולות שהרשות עושה

אורית פרקש הכהן: אני עבדתי בגוף הזה

אורית פרקש הכהן:  הבעיה הזאת ידועה שנים

אורית פרקש הכהן:  עוד מחקר עושים? זה לא רציני

מיכל פינק: שר הכלכלה יחד עם הרשות לסחר הוגן מקדמים מניעת מחיר לא הוגן בחירום

מיכל פינק:  זה משהו שעוד לא הצלחנו להעביר ועכשיו העלינו שוב

משה גפני: יש מישהו שהכין הצעת חוק פרטית בעניין הזה?     

ולדימיר בליאק: זה לא נכון

ולדימיר בליאק:  אם רוצים להיאבק ביוקר המחייה, בואו נאבק ביוקר המחייה, אבל אם רוצים להגיש חוקים פופוליסטים, בואו נגיש חוקים פופוליסטים

משה גפני: איפה עומד מה ששר הכלכלה מכין?     

מיכל פינק: העלינו את זה בדיון האחרון שהיה בוועדת הכלכלה

מיכל פינק:  כנראה שזה יקודם דרך הוועדה

אורית פרקש הכהן: את מתכוונת לפרק שיצא מחוק ההסדרים?     

ולדימיר בליאק: או שאנחנו רוצים להיאבק ביוקר המחייה, או שאנחנו נקבע ברוב קולות שהמחירים לא יעלו

בתיה גוטל: הצעת החוק שניסינו לקדם ביחד עם משרד הכלכלה הייתה לאסור או להטיל עיצום כספי על עוסק שמעלה מחיר באופן חריג, מופרז ולא הוגן תוך ניצול של ביקושים בתקופת המלחמה

נאור שירי: מה זה "חריג ולא הוגן"? "לא הוגן" זה ביטוי כזה של אין משחק, אין כדור

בתיה גוטל: אני מסכימה, לכן יש צוות עובד - -     

ינון אזולאי: אני לא יודע מה ייגמר יותר מהר, האם המלחמה או העבודה של הצוות

אורית פרקש הכהן: מותר לוועדת הכספים להוסיף סעיפים לתקציב

אורית פרקש הכהן:  היו פרקים בתקציב שנותנים סמכויות והוצאו מהתקציב הזה

אביב חצבני: אנחנו משתתפים בצער המשפחות על האירוע הנורא שקרה בלילה

אביב חצבני:  השאלה מה הממשלה עושה, מה ממשלות ישראל עושות

אביב חצבני:  למעלה משלושה חודשים אנחנו מייצרים בפריפריה עם מחסור בעובדים, אם בגלל זה שהם נחטפו, נרצחו, התגייסו למילואים, מתו במילואים, פונו מבתיהם

אביב חצבני:  מדברים פה כאילו אנחנו מנצלים סיטואציה

אביב חצבני:  אדוני, אנחנו ארבע שנים במשבר – קורונה, מלחמת רוסיה-אוקראינה, מלחמת חרבות הברזל

אביב חצבני:  מחירי התירס מ-2020 עלו ב-63%, מחירי החיטה עלו ב-60%, מחירי פולי הסויה עלו ב-53%, מחירי חומרי הגלם עלו, הארנונה עלתה, מחירי המים עלו, מחירי החשמל עלו

אביב חצבני:  אף אחד לא מנצל את הציבור בנושאים האלה

אביב חצבני:  צריך להבין, יש אחריות לממשלה

ינון אזולאי: נכון, יש אחריות לממשלה, אבל אתם לא מנצלים את הציבור?     

אביב חצבני: ממש לא

אביב חצבני:  ינון, אתה רוצה לעודד תחרות? אנחנו רואים שהנושא הזה של לייבא שאומרים שזה יפחית מחירים לא עובד

אביב חצבני:  בואו נפעל אחרת

לינור דויטש:  איגוד המזון מדבר איתכם על הקורונה, על המלחמה, על אוקראינה

לינור דויטש:  מה זה קשור? אני מצטערת, זה בכלל לא רלוונטי

לינור דויטש:  גם הנייר שלהם הוא סופר מגמתי, הוא מראה נתונים מ-2020, לא מ-2023

אביב חצבני: מה לעשות שאנחנו ארבע שנים במשבר

לינור דויטש: תראה כמה פעמים העליתם את המחירים ב-2023

לינור דויטש:  דיפלומט העלתה רק השנה ארבע פעמים את המחירים

לינור דויטש:  מחירי הסחורות וחומרי הגלם ירדו ומחיר החיטה ירד ב-23%, אבל ברילה מעלים עכשיו את המחיר ב-12%

לינור דויטש:  האיום החות'י לא משפיע על מחירי המזון כי המזון מיובא מאירופה ברובו

לינור דויטש:  לגבי המעט שמיובא מהמזרח, מחיר המכולה לא משפיע פר שקית אורז, זו השפעה זניחה

לינור דויטש:  כשאתה מחלק העלאה של מחיר מכולה על עשרות אלפי מוצרי מזון, פר מוצר זה כלום

לינור דויטש:  מראים לך נייר מגמתי שלא קשור למציאות

לינור דויטש:  אין באמת עילה אמיתית להעלות את המחירים עכשיו, מלבד ניצול ציני של המלחמה כי הם יודעים שהרגולטור חלש והממשלה לא יכולה לעשות להם כלום

לינור דויטש:  הם יודעים שאנחנו לא יכולים לצאת למחאה צרכנית כי אין קשב כשהציבור עסוק בהותר לפרסום

לינור דויטש:  עם כל הכבוד לבכי ולנהי על המפעלים בפריפריה, הבעיה היא לא הם, הבעיה היא שיש חמישה מגה מונופולים שמחזיקים פה את השוק בביצים ושני מגה מונופולים בייבוא

משה גפני: דרור שטרום, בקשה

דרור שטרום: השיחה על אם יש פה העלאת מחירים או לא פשוט מעליבה את הנציגים, אני לא נכנס אליה

דרור שטרום:  השאלה היא מה עושים

דרור שטרום:  אני בספק אם חקיקה שקוראת להקפאת מחירים בתקופת המלחמה לתקופה של כמה חודשים, ואני חיברתי נוסח כזה, תקרה

משה גפני: תפיץ את זה בבקשה בין חברי הוועדה

דרור שטרום: אני אעשה את זה

דרור שטרום:  אני מציע שאותם חמישה מונופולים ששולטים ברוב המוצרים האלה יוזמנו לפה לוועדה ויפרסו ברחל בתך הקטנה למה הם העלו ומה הרווחיות שלהם אחרי זה

ינון אזולאי:   רוב הבעיה זה עם היבואנים

דרור שטרום: זה לא רוב הבעיה

בקי קשת: התקציב שעלה פה לדיון קיצץ בתקופה שבה יש מעל ל-30% מהאוכלוסייה הבוגרת במדינת ישראל בחוסר ביטחון תזונתי

בקי קשת:  יש אנשים שקשה להם ברמה המאוד בסיסית של לקנות אוכל כדי לסיים את היום

בקי קשת:  דווקא בתקציב הזה קיצצו 300 מיליון מתווי המזון

בקי קשת:  אני קוראת לכל חברי הכנסת להעלות חזרה את הסכום שהיה בתקציב וקוצץ עכשיו, של 300 מיליון שקל

משה גפני:  דרור שטרום, אני מבקש את הנוסח של הצעת החוק לחירום שתעביר אלינו, אני לא שולל את העניין הזה

ינון אזולאי: אפשר להוסיף שם את מחירי החשמל והארנונה

יצחק פינדרוס: כבוד היושב ראש, אני חושב שנאור צודק, אנחנו כבר 15 שנה מאז ההפגנות ברוטשילד, מאז המחאות מדברים פה על יוקר המחייה ולא קורה כלום

יצחק פינדרוס:  אני חושב שאתה כיושב ראש צריך להקים פה פורום יחד עם האופוזיציה ולהפסיק לסמוך על משרדי הממשלה כי משרדי הממשלה פועלים בתוך מערכת של חוקים שההוא אחראי רק על התחרות של אלה וההוא אחראי רק על תחרות של אלה

יצחק פינדרוס:  צריך לקחת ארבעה חוקים שיהיו מוסכמים על הקואליציה והאופוזיציה שיוגשו על ידי חברי הכנסת ויגיעו לוועדת שרים, לא לחכות לאיזה שר

יצחק פינדרוס:  הזכירו פה את הרפורמה של מוצרי הפארמה שעוד הייתה בממשלה הקודמת

יצחק פינדרוס:  ניר ברקת לקח על זה חסות בממשלה הזאת, זה בסדר גמור

יצחק פינדרוס:  מחר הולכים להעביר על כמה מוצרי פארמה שיביאו משהו טוב, אבל בסוף ישתלטו על זה שני יבואנים ולא יקרה כלום

יצחק פינדרוס:  חקיקה זו הדרך היחידה

יצחק פינדרוס:  גם על תנובה, גם על מונופולים צריך לעשות שניים-שלושה חוקים כצעדים קטנים שיתחילו לעשות את השינוי

יצחק פינדרוס:  אם נחכה לתשובות מהם, אנחנו עוד 20 שנה נשב פה שוב ונדון על יוקר המחייה

משה גפני: אני מבקש לסכם את הדיון הזה

משה גפני:  אנחנו דורשים ממשרד הכלכלה להקפיא את המחירים בזמן חירום, לא לחכות

משה גפני:  אני מבקש את הנוסח של החוק כדי להפיץ את זה בין החברים, יכול להיות שצריך לשנות את זה

מיכל פינק: אדוני, לא רק ממשרד הכלכלה, גם ממשרד האוצר, כי להבנתנו משרד האוצר לא תמך בעניין הזה

אוריאל לין:   חשוב לציין שהוקמה ועדה ציבורית בנושא

אורית פרקש הכהן: הוקמה ועדה לא בפעם הראשונה

משה גפני: תוקם גם כאן ועדה, מה שאמר חבר הכנסת פינדרוס

משה גפני:  אני מודה לכל המשתתפים